Անվան այլ կիրառումների համար տե՛ս՝ Կարեն Խաչատրյան (այլ կիրառումներ)
*Վիքիպեդիայում կան հոդվածներ Խաչատրյան ազգանունով այլ մարդկանց մասին։*

**Կարեն Գևորգի Խաչատրյան** (գրչանուն Խաչկար, նոյեմբերի 10, 1962(1962-11-10), Երևան, Հայկական ԽՍՀ, ԽՍՀՄ), հայ գրող, գիտնական։

Կենսագրություն
--------------

1984 թվականին ավարտել է Երևանի պոլիտեխնիկական ինստիտուտի լեռնա-մետալուրգիական ֆակուլտետը, ստացել լեռնային ինժեներ-շինարարի որակավորում։ Աշխատել է Մեղրաձորի ոսկեհանքերում որպես հերթափոխի և տեղամասի պետ, այնուհետև՝ Վրաստանի հիդրոտեխնիկական կառույցների գիտահետազոտական ինստիտուտի թունելների վթարային բաժնում որպես հետազոտող ինժեներ։ 1988 թվականին վաղաժամկետ ավարտել է Մոսկվայի լեռնային ինստիտուտի (այժմ՝ Մոսկվայի Պետական լեռնային համալսարանի) ասպիրանտուրան։ 1989 թվականին ստացել է տեխնիկական գիտությունների թեկնածուի գիտական աստիճան։ 1988-1992 թվականներին դասավանդել է Երևանի պոլիտեխնիկական ինստիտուտում։ 1991 թվականին Խաչատրյանին շնորհվել է դոցենտի գիտական կոչում։

1992 թվականին գաղթել է ԱՄՆ։ 1992-2003 թվականներին աշխատել է Բևեռլի Հիլզի «PHOTORUN» կորպորացիայում որպես գլխավոր մենեջեր և վերահսկիչ։ 2006 թվականից պետական պաշտոնյա է, աշխատում է Լոս Անջելեսի համայնքային պետական աշխատանքների վարչությունում որպես աշխարհագրական տեղեկատվական համակարգերի գիտակ։ ԱՄՆ-ում շարունակել է ուսումը, սովորել Նորթրիջի Կալիֆորնիայի Պետական Համալսարանում (CSUN) և Պոմոնայի Կալիֆորնիայի Պետական Պոլիտեխնիկական համալսարանում (Cal Poly Pomona)։ 2003 թվականին Խաչատրյանին շնորհվել է ընդերքաբանության դոկտորի գիտական աստիճան, 2009 թվականին՝ ինժեներա-շինարարական գիտությունների մագիստրոսի տիտղոս, 2016 թվականին՝ Հանրային կառավարման մագիստրոսի տիտղոս։ 2015 թվականին ընտրվել է Ռուսաստանի Դաշնության Բնական գիտությունների ակադեմիայի իսկական անդամ, դարձել Ակադեմիայի Ամերիկյան գիտական կենտրոնի "знаток" պարբերականի գլխավոր և հիմնադիր խմբագիրը, դրա համակարգչային և գեղարվեստական ձևավորողն ու սրբագիրը, (մինչև 2018 թվականի վերջ)։ 2016 -2018 թթ. եղել է Ակադեմիայի Ամերիկյան Գիտական Կենտրոնի (ՌԴ ԲԳԱ ԱԳԿ) փոխնախագահն ու գիտական քարտուղարը։ 2018 թվականի վերջից դուրս է եկել Վարչության կազմից։
2014 թվականից նախկինում «Արևմտյան Հայաստան» կազմակերպության Գիտությունների ազգային ակադեմիայի, 2018 թվականի վերջից` Հայ-Ազգային Ամերիկյան Գիտությունների Ակադեմիայի (ՀԱԱԳԱ) հիմնադիր անդամ է, Ակադեմիայի փոխնախագահ, «ԳԻՏԱԿ» պարբերականի հիմնադիր և գլխավոր խմբագիրը, դրա համակարգչային և գեղարվեստական ձևավորողն ու սրբագիրը:։ 2018 թվականի վերջից դուրս է եկել կազմակերպության Վարչության կազմից։ Հանդիսանում է վերոհիշյալ կազմակերպությունների պարգևների` (ՌԴ ԲԳԱ ԱԳԿ-ի "Վլադիմիր Վերնադսկու" մեդալ, "Պետրոս Մեծ" շքանշան, ՀԱԱԳԱ-ի "Վուդրո Վիլսոն" մեդալ, ինչպես նաև պատվոգրեր, շնորհակալագրեր, դիպլոմներ և այլն), և պարագաների` (խորհրդանիշներ, կնիքներ և այլն) նախագծող հեղինակը։ Հայաստանի գրողների միության անդամ է, Հայաստանի Ժուռնալիստների Միության Արխիվացված 2018-09-16 Wayback Machine անդամ, Ժուռնալիստների Միջազգային Ֆեդերացիայի անդամ, Ամերիկայի Միացյալ Նահանգների Հայ գրողների և Լրագրողների միության առաջին փոխնախագահ։

Հեղինակ է 100-ից ավելի բանաստեղծությունների պատմավեպերի և պատմական և առեղծվածավիպակների, հրապարակագրությունների, հոդվածների, ակնարկների, թատերգությունների, նովելների, պատմվածքների։

Պարգևներ
--------

* Հայաստանի Հանրապետության Մշակույթի նախարարության ոսկե մեդալ
* Հայաստանի Հանրապետության Սփյուռքի նախարարության "Մայրենիի դեսպան" մեդալ
* Հայաստանի Գրողների Միության «Գրական Վաստակի համար» մեդալ
* Ճանաչման վկայական Լոս Անջելեսում Հայաստանի Հանրապետության գլխավոր հյուպատոսությունից /ստորագրությամբ Գլխավոր Հյուպատոս Սերգեյ Սարկիսովի/
* Հայ Առաքելական Եկեղեցու Արեւմտյան թեմի Գիր Օրհնութեան և Գնահատանաց /ստորագրությամբ առաջնորդ արքեպիսկոպոս Հովնան Տերտերյանի/
* Արևմտյան Հայաստանի գիտությունների ազգային ակադեմիայի «Վուդրո Վիլսոնի» ոսկե մեդալ
* Ամերիկայի Միացյալ Նահանգների Հայ Գրողների Միության «Վերնատուն» ոսկե մեդալ
* Ռուսաստանի Դաշնության Բնական Գիտությունների ակադեմիայի "Գիտության և Մշակույթի Ասպետ" շքանշան
* Ռուսաստանի Դաշնության Բնական Գիտությունների ակադեմիայի Ամերիկյան Բաժանմունքի "Պետրոս Մեծ" շքանշան
* Ռուսաստանի Դաշնության Բնական Գիտությունների ակադեմիայի "Պատվո աստղ" շքանշան
* Ռուսաստանի Դաշնության Բնական գիտությունների ակադեմիայի «Վլադիմիր Վերնադսկու» ոսկե մեդալ
* Ռուսաստանի Դաշնության Բնական Գիտությունների ակադեմիայի "Իվան Բունին" մեդալ

Ինչպես նաև մի շարք վկայականներ ԱՄՆ պետական իշխանական կառույցներից, որոնց թվում՝

* ԱՄՆ Ներկայացուցիչների պալատի գնահատման վկայական /ստորագրությամբ կոնգրեսմեն Ադամ Շիֆֆի/
* Կալիֆորնիայի նահանգի Սենատի գնահատման վկայական /ստորագրությամբ նահանգային սենատոր Էնթընի Պորտանտինոյի/
* Կալիֆորնիայի նահանգի Օրենսդիր ժողովի գնահատման վկայական /ստորագրությամբ Օրենսդիր Ժողովի անդամ Լորա Ֆրիդմանի/
* Գլենդեյլ քաղաքի քաղաքապետի գովասանագիր /ստորագրությամբ քաղաքապետ Վարդան Ղարպետյանի/

Աշխատություններ
---------------

* Обоснование параметров контурного взрывания, обеспечивающих эффективность технологии и устойчивость конструкции крепи горных выработок : автореферат дис. ... кандидата технических наук : 05.15.04 / Гос. ком. СССР по нар. образованию. Моск. горн. ин-т. - Москва, 1989. - 15 с

Ծանոթագրություններ
------------------

1. ↑  GIS "Արխիվացված 2016-07-06 Wayback Machine"
2. ↑  RANS ""
3. ↑
4. ↑
5. ↑
6. ↑  «Խաչկարի Արձակ Երկերի Բազմաժանր Բնոյթը». Արխիվացված է օրիգինալից 2016 թ․ փետրվարի 6-ին. Վերցված է 2016 թ․ փետրվարի 12-ին.
7. ↑
8. ↑  Обоснование параметров контурного взрывания, обеспечивающих эффективность технологии и устойчивость конструкции крепи горных выработок

Արտաքին հղումներ
----------------

* Խաչատրյան Կարեն
* Ռուսական պետական գրադարան